**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 11.11.2019, ora 08.00 – 12.11.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 12.11.2019, ora 07.00**

**RÂURI**

**Debitele au fost relativ staționare.**

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe Crişul Repede şi mai mici (sub 30% din normalele lunare) pe: Bega Veche, Moraviţa, Jijia, Bârlad, unii afluenţi ai Someșului (Fizeș), ai Mureșului (Comlod, Vișa, Domald, Secaș, Sebeș, Râul Galben), Jiului (Jaleş, Coşuştea, Amaradia), Oltului (Ghimbășel, Hârtibaciu, Beica, Olteț), Trotușului și pe cursul inferior al Bistriței.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi relativ staţionare.**

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 11.11.2019 – 12.11.2019 a fost în creştere, având valoarea de 3600 m3/s, sub media multianuală a lunii noiembrie (4650 m3/s).

În aval de Porţile de Fier debitele au fost în creștere.

Debitul la intrarea în ţară (secţiunea Baziaş) va fi în creştere (3900 m3/s).

În aval de Porţile de Fier debitele vor fi în creştere.

**2.** **Situația meteorologică în intervalul 11.11.2019, ora 09.00 – 12.11.2019, ora 06.00**

**ÎN ŢARĂ**

**Vremea a fost, în general, frumoasă,** iar valorile termice deși în scădere față de ziua anterioară, scădere local semnificativă în vest și centru au continuat să se situeze cu mult peste mediile multianualei în sud, est și în centru, în timp ce, în restul teitoriului s-au apropiat de cele normale. Cerul a fost variabil, cu înnorări temporare ziua la munte unde cu totul izolat și trecător a plouat slab, iar în a doua parte a intervalului în sud și în sud-est. Pe arii restrânse dimineața și noaptea, în zonele joase de relief a fost nebulozitate joasă și ceață. Vântul a suflat slab și moderat, cu intensificări temporare pe creste, iar în a doua parte a intervalului și în sudul Banatului, dar la cote mai reduse.Temperaturile maxime s-au încadrat între 9 grade la Voineasa și 22 de grade la Gorgova, iar la ora 06.00 se înregistrau -1 grad la Miercurea Ciuc, Toplița, Joseni și Baraolt și 14 grade la Oravița și Mahmudia.

Observaţii: *de ieri dimineață de la ora 06.00 au fost în vigoare 9 atenționări cod galben pentru fenomene meteorologice periculoase imediate emise după cum urmează:*

*- 3 mesaje emise de CNPM pentru Muntenia*

*- 3 mesaje emise de SRPV Craiova*

*- 2 mesaje emise de SRPV Sibiu*

*- 1 mesaj emis de SRPV Timișoara.*

**LA BUCUREŞTI**

**Vremea a fost predominant frumoasă** și s-a menținut deosebit de caldă deși valorile de temperatură diurne au marcat o scădere ușoară față de ziua anterioară. Cerul a fost mai mult senin, exceptând a doua parte a nopții când au fost unele înnorări. Vântul a suflat slab și moderat. Temperatura maximă, cu până la 8 grade mai ridicată decât cea climatologic specifică datei a fost de 19 grade la toate stațiile meteorologice, iar la ora 06.00 se înregistrau 6 grade la Băneasa, 7 grade la Afumați și 8 grade la Filaret.

**3. Prognoza meteorologică în intervalul 12.11.2019, ora 09.00 – 13.11.2019, ora 09.00**

**ÎN ŢARĂ**

**Cerul va fi variabil,** cu înnorări temporare în Carpații Meridionali, în primele ore ale zilei în sudul țării, iar spre seară seara și noaptea în vest, sud-vest și în centru precum și în zonele montane și submontane aferente, unde pe arii restrânse va ploua. Vântul va avea intensificări la munte, în special pe creste, unde va sufla cu peste 100 km/h, dar local și temporar, la cote mai reduse și în restul teritoriului. Dimineața, dar mai ales noaptea în zonele joase de relief pe arii restrânse va fi ceață, posibil asociată cu burniță.

**LA BUCUREŞTI**

**Vremea va fi cu mult mai caldă** decât în mod normal pentru a doua decadă a lunii noiembrie,  temperatură maximă urmând a se situa în jurul valorii de 22 de grade, iar cea minimă în jurul a 10 grade. Cerul va fi variabil, cu unele înnorări la începutul intervalului, și nori joși sau ceață foarte probabil din nou în a doua parte a nopții. Vântul va sufla slab și moderat.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

Nu au fost semnalate evenimente deosebite.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Agenţia Naţională pentru Protecţia Mediului informează că, din rezultatele analizelor efectuate în intervalul 08-10.11.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Mureş, APM Mureş şi IGSU informează telefonic că la 11.11.2019, ora 14.30, s-a înregistrat o scăpare de hidrogen din instalaţia de sinteză Amoniac 4, tip SEVESO (reglementată de Directiva Europeană a instalaţiilor cu substanţe periculoase), de la Azomureş, din mun. Târgu Mureş, jud. Mureş. S-a produs un incendiu de mică amploare care a fost stins de către pompierii ISU Mureş,** fără a se extinde la halele din zonă. În prezent nu mai este pericol de incendiu. Cauza incendiului este o fisură în conducta de transport hidrogen. Se va proceda pentru remedierea acesteia. Din datele de la autolaboratorul mobil de măsurare a calităţii aerului din zona Azomureş şi de la staţile de monitoring a calităţii aerului din Municipiul Târgu Mureş, nu s-au detectat scurgeri de amoniac, valorile acestora fiind mult sub limita concentraţiilor admise. Se va reveni cu informaţii suplimentare.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 10-11.11.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE ȘI RESURSE UMANE**